བྱིས་པ་གཤིས་ཀ་ཕྱི་རུ་ཕྱོགས་པ་ཅན་ཚོའི་བསམ་གཞིག་ཧུར་པོ་དང་།བསམ་པའི་བཀོད་ཤུགས་ཕུན་སུམ་ཚོགས་པོ་ཡིན།ནམ་རྒྱུན་བསམ་པའི་བཀོད་ཤུགས་ཀྱི་ཁ་དོག་གམ་རིས་དབྱིབས་གང་རུང་སྐད་ཆའམ་རི་མོའི་ལམ་ནས་མཚོན་པར་དགའ།ལམ་ལམ་འཚེར་བའི་སྐར་ཚོགས་ཀྱིས་བྱིས་པ་གཤིས་ཀ་ཕྱི་རུ་ཕྱོགས་པ་ཅན་ལ་དྲན་ཚོར་བླ་ན་མེད་པ་སྦྱིན་ནུས་པར་བཤད།བསམ་གཞིག་གི་སྒོ་མོ་ཆེས་ཆེར་ཕྱེས་ཡོད་པ་དེས་བྱིས་པ་འདི་རིགས་ལ་ཤེས་རྟོག་གི་ནུས་པ་དྲག་པོ་བསྩལ་ཡོད་པ་རེད།ཁོ་ཚོས་ཤེས་རྟོག་ཆ་ཚང་ཡོད་པའི་རྨང་གཞིའི་ཐོག་ད་དུང་གསར་བཟོ་ལ་གཞོལ་བར་རྩོམ།གཞན་གྱི་མིག་ལམ་ནས་བྱིས་པ་འདི་རིགས་ནི་རིག་ཡག་དང་རྩེད་རྒྱུར་དགའ་བ།དོན་དག་གང་སྒྲུབ་ལ་བཟོད་སྒོམ་ཆུང་བ་དེ་ལྟ་བུ་རེད།ལྷག་པར་དུ་དགའ་ཕྱོགས་མང་བོ་ཡོད་པ་དང་།རྩེ་གཅིག་གིས་སློབ་སྦྱོང་བྱེད་མི་ཐུབ་མཁན་ཡིན་པར་བཤད།